Amnesty er først og fremst opptatt av at idretten skal etterleve sitt menneskerettslige ansvar, nedfelt i FNs veiledende prinsipper for næringsliv og menneskerettigheter eller OECDs retningslinjer for flernasjonale selskaper. Vi utfordrer derfor idretten først og fremst på menneskerettsrisiko- og brudd på disse forpliktelsene.
Når det er sagt, så har mange idrettsutøvere og idrettspolitikere en enorm innflytelse gjennom særlig sosiale og tradisjonelle medier. I tillegg konkurrer de ofte foran tusenvis av mennesker. Derfor hender det at Amnesty International har dialog med idrettsutøvere om hvordan de kan bruke sin innflytelse til å sette søkelyset på menneskerettigheter.